Viis aastat tagasi esitles Tamron värinastabilisaatoriga 24-70mm f 2,8 objektiivi. Tegu oli tõelise tööloomaga, mis nii mõnegi elukutselise fotograafi Tamroni usku meelitas, sest sellest obektiivist sai arvestatav konkurent Canoni ja Nikoni profiklassi standardsuumidele. Hinnalt soodsam, kuid pildikvaliteedilt samaväärne ning varustatud stabilisaatoriga – need kolm omadust panid nii mõnegi skeptiku Tamronit hoopis teise pilguga vaatama.
#000000
Nüüd on Tamron aga otsustanud hea veel paremaks teha ja sündinud on teise generatsiooni 24-70 f 2,8, millel kõiki omadusi veelgi timmitud, et rahuldada ka kõige kapriissema fotograafi nõudmised. Niigi väga tõhus värinastabilisaator on uuel mudelil vaiksem, sujuvam ja tõhusam. Äärealade teravus tänu uuele vääristusele parem. Vinjett väiksem, vähem sisepeegeldusest tekkivaid helke, sujuvamad fookusest väljas alad, ehk ilusam bokeh.
#000001
Tamron SP 24-70mm f/2.8 Di VC USD G2 objektiiv sobib nii pool- kui täiskaader peegelkaamerate ette. Mina testisin seda koos Canon 1D mark IV kaameraga. Objektiiv on üsna raske kaaludes umbes 900 grammi. (Eelkäijast ligi 100 grammi võrra raskem.)
#000002
Mõni 24-70mm objektiiv leidub iga tootja valikus, sest tegu on väga praktilise fookuskauguste vahemikuga, millega saab tehtud enamiku pilte. Reportaažid, portreed, loodus, linna- ja maastikuvaated, perepildid, pulmad, tooted, reisifotod – see objektiiv katab kõik need žanrid.
#000003
24 mm ots lubab kaadrisse haarata reisidel silmatud hingematvad maastikuvaated, samas kui 70mm on juba lühike teleobjektiiv, millega jäädvustada pilkupüüdvad portreed. Tegu on must-have tööriistaga, mis kulub ära nii hobipiltnikule kui ka elukutselisele fotograafile.
#000004
Aga aitab sisejuhatusest, keerame objektiivi kaamera ette ja vaatame järgi, kuidas sellega pildistada on.
#000005
Valgusjõuline f 2,8 ava lubab pilti teha ka kehvades valgusoludes ja kui kasutada maksimaalselt lahtist ava 70mm juures, muutub taust meeldivalt uduseks.
#000006
Värinastabilisaator on praegusel pimedal ajal suureks abiks. Objektiivi tutvustus lubab, et uuendatud stabilisaator võimaldab kasutada lausa 5 stoppi pikemat säriaega, kuid inimeste pildistajana ei saa mina säriaegasid lõpmatult pikemaks venitada, sest modelli liigutamise tõttu võib pilt ka stabilisaatorist olenemata udune tulla. 2-3 stoppi pikemat säri kasutasin aga pidevalt ja pildid tulid teravad. Muidugi ei jäänud pikkade säriaegadega käest pildistades vaid stabilisaatorile lootma, vaid aitasin terava pildi saamisele omalt poolt sellega kaasa, et seisin, kaks jalga tugevalt maas ja võimalusel toetasin ka õlga seina vastu, et keha statiivina töötaks. Ei lobisenud päästiku vajutamise ajal ja palusin ka modellidel hästi paigal olla.
#000007
Objektiivi teravus on igati eeskujulik. Täiesti lahtise avaga pisut pehmem, mis on üsna tavaline nähtus, aga alates f4 on ta väga terav.
#000009
Hämaras pildistamisega saab objektiiv väga hästi hakkama, autofookus on kiire ja täpne ning ka vähekontrastsel pinnal teravustab hetkega ning ei hakka saagima.
#000010
Mingeid moonutusi ma fotodelt ei leidnud. Ka piltide servad olid selged ja puhtad – ei mingeid venitusi, ega värvilisi “halosid”. (Kromaatiline aberratsioon avaldub tavaliselt pildi servades värviliste kontuuridena ja eriti hästi on seda näha peente mustrite ümber nagu näiteks puuoksad.)
#000011
Carl Zeiss – endiselt elus ja kõbus
#000015
Xiaomi Buds 3 kõrvasiseste kõrvaklappide väljapeetud saund
#000019
XGIMI Halo+ on pisike projektor, mis pakub vau-efektiga vaatamiskogemust
#000021
Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-mängijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.
Kui soovid, et Digitest kirjutaks ka sinu toodetest, siis võta ühendust - info@digitest.ee
#000024